钦定古今图书集成/明伦汇编/闺媛典/第269卷 > 皇清二 > 张绳舜继妻刘氏
## 钦定古今图书集成/明伦汇编/闺媛典/第269卷 > 皇清二 > 张绳舜继妻刘氏

按《束鹿县志》：刘氏，生员张绳舜继妻。前妻王氏，遗二女一子，氏抚之如己出。崇祯十六年，绳舜死于兵，家已破亡，子士伟方七岁，人争欲娶之，氏曰：“夫遗嘱抚孤，不敢背，誓死以守。伶仃孤苦，以纺纴为生，二十馀年，教子成立，为诸生，家亦恢复。县令旌其门。”